Sklep Skupnega odbora EGP

št. 108/1999

z dne 24. septembra 1999

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, spremenjenega s Protokolom o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

(1) ker je bila Priloga II k Sporazumu spremenjena s Sklepom št. 65/1999 Skupnega odbora EGP z dne 28. maja 1999 [1];

(2) ker je treba Odločbo Komisije 98/516/ES z dne 17. junija 1998 o skupnem tehničnem predpisu za kopenske mobilne satelitske zemeljske postaje z nizko hitrostjo prenosa podatkov (LMES), ki delujejo v frekvenčnih pasovih 11/12/14 GHz [2], vključiti v Sporazum;

(3) ker je treba Odločbo Komisije 98/517/ES z dne 17. junija 1998 o skupnem tehničnem predpisu za prenosne zemeljske postaje za satelitsko novinarstvo (SNG TES), ki delujejo v frekvenčnih pasovih 11-12/13-14 GHz [3], vključiti v Sporazum;

(4) ker je treba Odločbo Komisije 98/519/ES z dne 17. junija 1998 o skupnem tehničnem predpisu za terminale z zelo majhno antensko odprtino (VSAT), ki delujejo v frekvenčnih pasovih 11/12/14 GHz [4], vključiti v Sporazum;

(5) ker je treba Odločbo Komisije 98/533/ES z dne 3. septembra 1998 o skupnem tehničnem predpisu za mobilne zemeljske postaje (MES) satelitskih omrežij osebnih komunikacij (S-PCN), vključno z ročnimi zemeljskimi postajami, za S-PCN, ki delujejo v frekvenčnih pasovih 1,6/2,4 GHz v okviru mobilne satelitske storitve (MSS) [5], vključiti v Sporazum;

(6) ker je treba Odločbo Komisije 98/534/ES z dne 3. septembra 1998 o skupnem tehničnem predpisu za mobilne zemeljske postaje (MES) satelitskih omrežij osebnih komunikacij (S-PCN), vključno z ročnimi zemeljskimi postajami, za S-PCN, ki delujejo v frekvenčnih pasovih 2,0 GHz v okviru mobilne satelitske storitve (MSS) [6], vključiti v Sporazum -

SKLENIL:

Člen 1

1. Za točko 4zi (Odločba Komisije 98/515/ES) v poglavju XVIII Priloge II k Sporazumu se dodata naslednji točki:

398 D 0516 : Odločba Komisije št. 98/516/ES z dne 17. junija 1998 o skupnem tehničnem predpisu za kopenske mobilne satelitske zemeljske postaje z nizko hitrostjo prenosa podatkov (LMES), ki delujejo v frekvenčnih pasovih 11/12/14 GHz (UL L 232, 19.8.1998, str. 10).

398 D 0517 : Odločba Komisije 98/517/ES z dne 17. junija 1998 o skupnem tehničnem predpisu za prenosne zemeljske postaje za satelitsko novinarstvo (SNG TES), ki delujejo v frekvenčnih pasovih 11-12/13-14 GHz (UL L 232, 19.8.1998, str. 12)."

2. Za točko 4zl (Odločba Komisije 98/518/ES) v poglavju XVIII Priloge II k Sporazumu se doda naslednja točka:

398 D 0519 : Odločba Komisije 98/519/ES z dne 17. junija 1998 o skupnem tehničnem predpisu za terminale z zelo majhno antensko odprtino (VSAT), ki delujejo v frekvenčnih pasovih 11/12/14 GHz (UL L 232, 19.8.1998, str. 17)."

3. Za točko 4zp (Odločba Komisije 98/522/ES) v poglavju XVIII Priloge II k Sporazumu se dodata naslednji točki:

398 D 0533 : Odločba Komisije 98/533/ES z dne 3. septembra 1998 o skupnem tehničnem predpisu za mobilne zemeljske postaje (MES) satelitskih omrežij osebnih komunikacij (S-PCN), vključno z ročnimi zemeljskimi postajami, za S-PCN, ki delujejo v frekvenčnih pasovih 1,6/2,4 GHz v okviru mobilne satelitske storitve (MSS) (UL L 247, 5.9.1998, str. 11).

398 D 0534 : Odločba Komisije 98/534/ES z dne 3. septembra 1998 o skupnem tehničnem predpisu za mobilne zemeljske postaje (MES) satelitskih omrežij osebnih komunikacij (S-PCN), vključno z ročnimi zemeljskimi postajami, za S-PCN, ki delujejo v frekvenčnih pasovih 2,0 GHz v okviru mobilne satelitske storitve (MSS) (UL L 247, 5.9.1998, str. 13)."

Člen 2

Besedila Odločb Komisije 98/516/ES, 98/517/ES, 98/519/ES, 98/533/ES in 98/534/ES v islandskem in norveškem jeziku, ki so priložena ustreznim jezikovnim različicam tega sklepa, so verodostojna.

Člen 3

Ta sklep začne veljati 25. septembra 1999 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 24. septembra 1999

Za Skupni odbor EGP

Predsednik

N. v. Liechtenstein

[1] UL L 284, 9.11.2000, str. 49.

[2] UL L 232, 19.8.1998, str. 10.

[3] UL L 232, 19.8.1998, str. 12.

[4] UL L 232, 19.8.1998, str. 17.

[5] UL L 247, 5.9.1998, str. 11.

[6] UL L 247, 5.9.1998, str. 13.

--------------------------------------------------